Zápisnica z 29. apríla 2011
o hlasovaní Súdnej rady Slovenskej republiky per rollam

Súdnej rade Slovenskej republiky boli predložené návrhy na dočasné pridelenie sudcov a pozvánky zahraničných inštitúcií. Keďže stanovené termíny predložených návrhov,                resp. účasť na zahraničných aktivitách z organizačného hľadiska nepripúšťajú odklad, v súlade s čl. 6 ods. 6 Rokovacieho poriadku Súdnej rady Slovenskej republiky bol zvolený spôsob hlasovania per rollam.
Všetci členovia Súdnej rady Slovenskej republiky (ďalej len „súdna rada“) boli oboznámení s predloženými návrhmi a požiadaní o hlasovanie:

1.	Návrh predsedu Najvyššieho súdu Slovenskej republiky na dočasné pridelenie               JUDr. Štefana Sekelského, sudcu Krajského súdu v Košiciach, na výkon funkcie sudcu na Najvyšší súd Slovenskej republiky (1 Ksr 122/2011)

2.	Návrh predsedu Najvyššieho súdu Slovenskej republiky na dočasné pridelenie              JUDr. Jany Hullovej, sudkyne Krajského súdu v Banskej Bystrici, na výkon funkcie sudcu na Najvyšší súd Slovenskej republiky (1 Ksr 123/2011)

3.	Zloženie zahraničnej pracovnej cesty  – Valné zhromaždenie Európskej siete súdnych rád 
(1 Ksr 112/2011)

4.	Zahraničná pracovná cesta Budapešť:  4. - 7. máj 2011 (1 Ksr 126/2011)

1.	Návrh predsedu Najvyššieho súdu Slovenskej republiky na dočasné pridelenie               JUDr. Štefana Sekelského, sudcu Krajského súdu v Košiciach, na výkon funkcie sudcu na Najvyšší súd Slovenskej republiky (1 Ksr 122/2011)

Členovia súdnej rady k návrhu predsedu Najvyššieho súdu Slovenskej republiky na dočasné pridelenie JUDr. Štefana Sekelského, sudcu Krajského súdu v Košiciach, na výkon funkcie sudcu na Najvyšší súd Slovenskej republiky hlasovali per rollam nasledovne:

Hlasovanie:
Za: 15
Proti: 3
Zdržali sa: 0

Uznesenie č. 1189
Súdna rada Slovenskej republiky dočasne pridelila JUDr. Štefana Sekelského, sudcu Krajského súdu v Košiciach, na výkon funkcie sudcu na Najvyšší súd Slovenskej republiky            na dobu od 16. mája 2011 do 31. decembra 2011.

2.	Návrh predsedu Najvyššieho súdu Slovenskej republiky na dočasné pridelenie              JUDr. Jany Hullovej, sudkyne Krajského súdu v Banskej Bystrici, na výkon funkcie sudcu na Najvyšší súd Slovenskej republiky (1 Ksr 123/2011)

Členovia súdnej rady k návrhu predsedu Najvyššieho súdu Slovenskej republiky na dočasné pridelenie JUDr. Jany Hullovej, sudkyne Krajského súdu v Banskej Bystrici, na výkon funkcie sudcu na Najvyšší súd Slovenskej republiky hlasovali per rollam nasledovne:
Hlasovanie:
Za: 15
Proti: 2
Zdržali sa: 1

Uznesenie č. 1190
Súdna rada Slovenskej republiky dočasne pridelila JUDr. Janu Hullovú, sudkyňu Krajského súdu v Banskej Bystrici, na výkon funkcie sudcu na Najvyšší súd Slovenskej republiky          na dobu od 1. mája 2011 do 31. augusta 2011.

3.	Zloženie delegácie zahraničnej pracovnej cesty  – Valné zhromaždenie Európskej siete súdnych rád (1 Ksr 112/2011)

Členovia súdnej rady k navrhnutému zloženiu delegácie na ZPC – Valné zhromaždenie Európskej siete súdnych rád hlasovali per rollam nasledovne:

Hlasovanie: JUDr. Štefan Harabin
Za: 14
Proti: 2
Zdržali sa: 2

Hlasovanie: JUDr. Anna Marková
Za: 14
Proti: 2
Zdržali sa: 2

Hlasovanie: JUDr. Ján Burik
Za: 13
Proti: 2
Zdržali sa: 3

Uznesenie č. 1191
Súdna rada Slovenskej republiky schválila nasledovné zloženie delegácie na ZPC – Valné zhromaždenie Európskej siete súdnych rád: JUDr. Štefan Harabin, JUDr. Anna Marková, JUDr. Ján Burik.

4.	Zahraničná pracovná cesta Budapešť:  4. - 7. máj 2011 (1 Ksr 126/2011)

Členovia súdnej rady k navrhnutému účastníkovi delegácie na ZPC do Budapešti hlasovali per rollam nasledovne:

Hlasovanie: JUDr. Igor Burger
Za: 15
Proti: 2
Zdržali sa: 1

Uznesenie č. 1192
Súdna rada Slovenskej republiky schválila JUDr. Igora Burgera, za člena delegácie na zahraničnú pracovnú cestu do Budapešti. 

Zapísala: